ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043096
ขอให้แก้ไขปัญหากรณีได้รับความเดือดร้อนจากการดำเนินการโครงการต่างๆ ด้านระบบสาธารณะ บริเวณสามแยกบางกะปิ แขวงคลองจั่น เขตบางกะปิ กรุงเทพมหานคร เนื่องจากผู้ร้องแจ้งว่าบ้านของผู้ร้องตั้งอยู่บริเวณสามแยกบางกะปิ แต่ปัจจุบันประสบปัญหาไม่ได้รับความสะดวกในการสัญจรเข้าบ้านของตัวเองได้ เพราะบริเวณดังกล่าวกำลังมีการดำเนินการโครงการต่างๆ ด้านระบบสาธารณะ เช่น สร้างสถานีรถไฟฟ้า ,สร้างสะพานข้ามถนน และทางเดินลอยฟ้าบริเวณแยกบางกะปิ (sky walk) เป็นต้น ซึ่งระหว่างที่มีการก่อสร้างนั้นทางผู้รับเหมาจะเข้ามาดำเนินการและปิดถนนในช่วงเวลาประมาณ 22.00-04.00 น. เป็นประจำทุกวัน และจะมีการนำรถเครนหรือรถต่างๆ ที่ใช้ในระหว่างที่มีการก่อสร้างมาจอดบริเวณดังกล่าว โดยจะมีการจอดกีดขวางทางเข้า-ออกบ้านของผู้ร้อง ซึ่งผู้ร้องจะกลับเข้าบ้านในช่วงเวลาดังกล่าวเป็นประจำเพราะผู้ร้องประกอบอาชีพเสริมขับรถรับจ้างและขนของรับจ้างจำเป็นจะต้องกลับเข้าบ้านในช่วงเวลาดังกล่าวพอมีรถเครนหรือรถต่างๆ ที่ใช้ในระหว่างที่มีการก่อสร้างมาจอดบริเวณดังกล่าว ทำให้ผู้ร้องไม่ได้รับความสะดวกในการนำรถเข้าบ้านได้ถ้าจะนำรถเข้าบ้านได้จะต้องขับรถวนและอ้อมไปอีกทางหนึ่งต้องเสียเวลานานถึง 1 ชั่วโมงกว่า ส่งผลให้ได้รับความเดือดร้อนเป็นอย่างมาก และประสบปัญหามานานตั้งแต่ที่มีการก่อสร้างสถานีรถไฟฟ้า ประกอบกับผู้ร้องแจ้งว่าเมื่อวันที่ 10 ตุลาคม 2566 ผู้ร้องได้กลับมาในช่วงเวลาประมาณ 22.30 น. ปรากฏว่ามีรถเครนจอดกีดขวางทางเข้า-ออกบ้านของผู้ร้อง ทำให้ผู้ร้องไม่สามารถนำรถเข้าบ้านได้และได้แจ้งกับทางผู้รับเหมาว่างั้นจะจอดรถทิ้งไว้บริเวณสัญญาณไฟจราจรถ้าเสร็จงานแล้วให้ไปแจ้งผู้ร้องมานำรถเข้าบ้าน แต่ปรากฏว่าเมื่อถึงเวลาประมาณ 04.00 น. ถึงเวลาที่มีการเปิดถนนผู้ร้องจึงออกไปขยับรถแต่พบว่าถังแก๊สได้ล้มลงมากระแทกรถของผู้ร้องฝั่งประตูคนขับจึงทำให้ประตูรถฝั่งคนขับเปิดไม่ได้ แต่ทางวิศวกรและผู้รับเหมาจะรับผิดชอบชดใช้ค่าเสียหายให้กับผู้ร้องและทางผู้ร้องก็ได้เจรจากันเรียบร้อยแล้วไม่ได้ติดใจเอาความเรื่องดังกล่าว ซึ่งผู้ร้องไม่อยากให้เกิดปัญหาในลักษณะดังกล่าวอีก จึงประสงค์ให้หน่วยงานที่เกี่ยวข้องแก้ไขปัญหากรณีได้รับความเดือดร้อนจากการดำเนินการโครงการต่างๆ ด้านระบบสาธารณะบริเวณดังกล่าว เพื่อให้ผู้ร้องสามารถนำรถเข้าบ้านได้อย่างสะดวกและเพื่อบรรเทาความเดือดร้อนของผู้ร้องต่อไป (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata